બે દિવસ પહેલાજ એક ડોકટર મિત્રને મળીને જાડેજાએ કહ્યું હતું કે, વડોદરામાં એકલો પડી ગયો છું. તે સમયે પી.એસ.આઇ એસ.એસ. જાડેજા ખૂબ ડીપ્રેશનમાં હોવાથી ડોકટરે તેમનુ કાઉન્સીલીંગ કર્યું હતું, અને સાથે સાથે તેમણે ડીપ્રેશનમાંથી બહાર આવવા માટે રેગ્યૂલર ચાલવાની સલાહ આપી હતી. જાડેજા જાન્યુઅારી 2018માં પીએસઆઇની પરીક્ષામાં પાસ થતાં વડોદરામાં PSI તરીકે આવ્યા હતા. સયાજીગંજ પોલીસ સ્ટેશનમાં ફરજ બજાવ્યા બાદ ગત 12 સપ્ટેમ્બરે ક્રાઇમ બ્રાન્ચમાં બદલી થઇ હતી અને એન્ટી ચેઇન સ્નેચિંગ સ્કવોર્ડની જવાબદારી સોંપાઇ હતી. સયાજીગંજ પોલીસ સ્ટેશનમાં જાવેદ હબીબ બ્યૂટી સલુનમાં મહિલાની છેડતીના કેસની છેલ્લી તપાસ કરી હતી. ત્યારબાદ ચેઇન સ્નેચિંગના ગુનાઓની તપાસમાં હતાં.